पाएं अपने शहर की ताज़ा ख़बरें और फ्री ई-पेपरडाउनलोड करें
कुुरुक्षेत्र यूनिवर्सिटी प्रशासन के लॉकडाउन के चलते 10 मई तक यूनिवर्सिटी को बंद करने के फैसले के बाद यूनिवर्सिटी कैंपस बुधवार को सुनसान रहा। सभी विभागों के बाहर ताले लगे रहे। वहीं अब तक जिन विद्यार्थियों का परीक्षा परिणाम अटका है वे परेशान हैं। इसका कारण कुरुक्षेत्र यूनिवर्सिटी की परीक्षा शाखा से उनका परिणाम का पता न चल पाना है।
ऑनलाइन परीक्षा के चलते कई विद्यार्थियों के पेपर चेक ही नहीं हो पाए। इसके चलते विद्यार्थियों को केयू की परीक्षा शाखा में पहुंचकर अपने पेपर को चेक करवाना पड़ रहा है, लेकिन अब परीक्षा शाखा बंद होने के कारण विद्यार्थियों का यह काम अटक गया है।
प्रशासन ने घर से काम करने के दिए निर्देश
कुुरुक्षेत्र यूनिवर्सिटी प्रशासन की ओर से कर्मचारियों को 10 मई तक अपने घरों पर ही रहकर काम करने के निर्देश दिए हैं। वहीं जरूरत पड़ने पर कर्मचारियों को यूनिवर्सिटी में आने के भी आदेश हैं। ऐसे में कर्मचारी प्रशासनिक कार्य तो कर पाएंगे लेकिन विद्यार्थियों की समस्याओं को दूर नहीं कर पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn